b"\n_START_ARTICLE_\nMarat\xc3\xb3 de Boston\n_START_SECTION_\nRequisits\n_START_PARAGRAPH_\nAquesta marat\xc3\xb3 t\xc3\xa9 la particularitat que, per ser-hi acceptat, cal acreditar una marca per sota dels l\xc3\xadmits que estableix l'organitzaci\xc3\xb3. Les marques per a l'acreditaci\xc3\xb3 poden ser d'una edici\xc3\xb3 anterior de la marat\xc3\xb3 de Boston, d'alguna de les altres quatre World Marathon Majors (Chicago, Nova York, Berl\xc3\xadn o Londres) aix\xc3\xad com d'altres maratons nord-americanes. Per exemple, els homes d'una edat entre 18 i 34 anys han d'acreditar un temps no superior a 3h10, en una marat\xc3\xb3 oficial de l'any anterior al d'inscripci\xc3\xb3._NEWLINE_El 1986, la marat\xc3\xb3 va acceptar les exig\xc3\xa8ncies dels corredors que reivindicaven un premi. De fet, fins a aquesta data, el premi era una corona de fulles d'olivera._NEWLINE_Tot i que la marat\xc3\xb3 t\xc3\xa9 la reputaci\xc3\xb3 de ser una de les m\xc3\xa9s dif\xc3\xadcils, no pot tenir un r\xc3\xa8cord del m\xc3\xb3n, perqu\xc3\xa8 la norma de validaci\xc3\xb3 prohibeix que l'arribada tingui una altitud menor que la sortida."